Două etaje ale Hotelului Sport din Parcul Central al municipiului Cluj-Napoca s-au prăbușit peste generatorul principal de curent al Festivalului UNTOLD. Clădirea se afla în renovare, iar accidentul se pare că a fost datorat unor manevre de demolare greșit efectuate.

Conform primelor informații, se pare că angajații care se ocupă de renovarea Hotelului Sport au încercat să demoleze casa liftului, însă aceasta, în loc să cadă spre parc, a căzut pe generatorul principal de curent care deservește șantierul și este principalul generator de curent al festivalului UNTOLD. Nu există nicio informație despre vreo potențială victimă a acestui accident.

Reprezentanții UNTOLD nu lasă presa în perimetru, iar agenții de pază ai firmei de protecție nu permit accesul niciunei persoane în zonă, cu excepția celor din anturajul organizatorilor UNTOLD.

Aflat într-o zonă extrem de importantă a orașului, Hotelul Sport urmează să fie scos din starea de degradare destul de avansată și modernizat. Procesul de modernizare era planificat să înceapă acum patru ani, dar abia în decembrie 2018 a luat startul. Lucrările trebuie finalizate până la sfârșitul anului 2021.



Partajează asta:

WhatsApp

Email

Listare

Tweet







Apreciază: Apreciere Încarc...

Similare